***Wild in the Streets*** (sh. *Divlji na ulicama ili Ludilo na ulicama*) je američka muzička filmska komedija iz 1968. godine u režiji Barryja Sheara, poznata kao jedan od najeksplicitnijih odraza kontrakulture, generacijskog jaza i tadašnjih burnih zbivanja na jedan hollywoodski film.

Protagonist, koga tumači Christopher Jones, je Max Frost, 24-godišnji pjevač popularnog rock benda Max Frost and the Troopers, koga progresivni predsjednički kandidat (čiji lik tumači Hal Halbrook) angažira u kampanji kako bi prikupio glasove mladih. Radnja prikazuje kako se Frost koristi tu priliku za iznošenje planova za radikalnu preobrazbu SAD, te uz kombinaciju karizme, nereda koje izazivaju njegovi pristaše i te masovnog korištenja LSD-a sam postaje predsjednik i u prisilnu mirovinu šalje sve starije od 30 godina.

*Wild in the Streets* je bio jedan od dotada najskupljih projekata American International Pictures, studija specijaliziranog za niskobudžetne eksploatacijske filmove. Producenti su, pak, vješto koristili aktualnost tema kao što protesti protiv rata u Vijetnamu i zahtjevi da se prag za biračko pravo snizi sa 21 na 18 godina; one su posebno došle do izražaja u tadašnjoj predsjedničkoj kampanji, koja je koincidirala sa premijerom, i u kojoj se jednim od favorita smatrao Robert F. Kennedy, koji je uživao kako podršku mladih glasača tako i Hollywooda. Film je, sa druge strane, tim ozbiljnim temama prišao i na satirički način, nastojeći prikazati kako bi radikalni zahtjevi mladih izgledali kada bi ih se pokušalo dosljedno primijeniti. U filmu se u cameo ulogama pojavljuju neke od tadašnjih slavnih ličnosti, uključujući kontroverznog desničarskog novinara Waltera Winchella. Film je, pak, predstavljao debi za kasnije popularnog crnog komičara Richarda Pryora, koji je u njemu tumačio bubnjara u protagonistovom bendu. Snimanje je obilježila nesreća prilikom koje je leđa ozlijedila glumica Diane Varsi, koja je od nje trpila posljedice do kraja života. Jonesu je, pak, nastup u *Wild u the Streets* predstavljao vrhunac karijere i popularnosti.

Film je postigao priličan komercijalni uspjeh, a kasnije stekao i svojevrsni kult status, prije svega među nekadašnjim poklonicima kontrakulture koji su se nostalgijom prisjećali svoje mladosti.

Izvori
------

1. ↑  Mark McGee, *Faster and Furiouser: The Revised and Fattened Fable of American International Pictures*, McFarland, 1996 p260
2. ↑  "Big Rental Films of 1968", *Variety*, 8 January 1969, pg 15.

Vanjske veze
------------

* *Wild in the Streets* na sajtu IMDb
* *Wild in the Streets* na AllMovie-u ()

| * p
* r
* u
Filmovi koje je režirao Barry Shear |
| --- |
| 
* *Swingin' in the Groove* (1945)
* *Never Too Old to Swing* (1945)
* *A.N.T.A. Album of 1955* (1955)
* *Around the World with Nellie Bly* (1960)
* *The Milton Berle Spectacular* (1962)
* *Here's Edie* (1962)
* *It's What's Happening, Baby!* (1965)
* *The Karate Killers* (1967)
* *Wild in the Streets* (1968)
* *All Things Bright and Beautiful* (1968)
* *The Todd Killings* (1971)
* *Ellery Queen: Don't Look Behind You* (1971)
* *Short Walk to Daylight* (1972)
* *Across 110th Street* (1972)
* *Jarrett* (1973)
* *The Deadly Trackers* (1973)
* *Punch and Jody* (1974)
* *Strike Force* (1975)
* *Rickles* (1975)
* *Don Rickles: Buy This Tape You Hockey Puck* (1975)
* *The San Pedro Bums* (1977)
* *Keefer* (1978)
* *Crash* (1978)
* *The Billion Dollar Threat* (1979)
* *Undercover with the KKK* (1979)
* *Power* (1980)

 |

| * p
* r
* u
Filmovi čiji je autor Burt Topper |
| --- |
| kao režiser | 
* *Hell Squad* (1958)
* *Tank Commandos* (1959)
* *Diary of a High School Bride* (1959)
* *War Is Hell* (1963)
* *The Strangler* (1964)
* *The Devil's 8* (1969)
* *The Hard Ride* (1971)
* *Soul Hustler* (1976)

 |
| kao producent | 
* *Space Probe Taurus* (1965)
* *Fireball 500* (1966)
* *Thunder Alley* (1967)
* *Devil's Angels* (1967)
* *Wild in the Streets* (1968)
* *C.H.O.M.P.S.* (1979)

 |